CELEX: 32021D0602
Language: sl
Date: 2021-04-08 00:00:00
Title: Sklep Sveta (EU) 2021/602 z dne 8. aprila 2021 o imenovanju namestnika izvršnega direktorja Europola

14.4.2021   
               
               
                  SL
               
               
                  Uradni list Evropske unije
               
               
                  L 127/42
               
            
         SKLEP SVETA (EU) 2021/602
         z dne 8. aprila 2021
         o imenovanju namestnika izvršnega direktorja Europola
         SVET EVROPSKE UNIJE JE –
         ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) ter zlasti členov 54 in 55 Uredbe,
         v vlogi organa s pooblastili za imenovanje izvršnega direktorja in namestnikov izvršnega direktorjev Europola,
         ob upoštevanju naslednjega:
         
                     (1)
                  
                  
                     Mandat enega od sedanjih namestnikov izvršnega direktorja Europola se je iztekel 31. decembra 2020. Zato je treba imenovati novega namestnika izvršnega direktorja Europola.
                  
               
                     (2)
                  
                  
                     Sklep upravnega odbora Europola z dne 1. maja 2017 določa pravila za izbor, podaljšanje mandata in razrešitev izvršnega direktorja Europola in njegovih namestnikov.
                  
               
                     (3)
                  
                  
                     Na podlagi točke (b) člena 3(1) sklepa upravnega odbora Europola z dne 1. maja 2017 eno od mest namestnika izvršnega direktorja Europola velja za prosto od 3. julija 2020. Obvestilo o prostem delovnem mestu namestnika izvršnega direktorja Europola je bilo objavljeno v Uradnem listu Evropske unije4. septembra 2020 (2).
                  
               
                     (4)
                  
                  
                     V skladu s členom 54(2) Uredbe (EU) 2016/794 ožji seznam kandidatov pripravi izbirna komisija, ki jo ustanovi upravni odbor (v nadaljnjem besedilu: „izbirna komisija“). Izbirna komisija je 25. novembra 2020 pripravila ustrezno obrazloženo poročilo in ga predložila upravnemu odboru.
                  
               
                     (5)
                  
                  
                     Na podlagi poročila izbirne komisije in v skladu z Uredbo (EU) 2016/794 ter sklepom upravnega odbora z dne 1. maja 2017 je upravni odbor 10. decembra 2020 izdal obrazloženo mnenje o imenovanju novega namestnika izvršnega direktorja Europola, v katerem je Svetu predložil ožji seznam treh kandidatov, primernih za to delovno mesto.
                  
               
                     (6)
                  
                  
                     Svet je 25. januarja 2021 za novega namestnika izvršnega direktorja Europola izbral Jeana-Philippa LECOUFFA in o izboru obvestil Odbor Evropskega parlamenta za državljanske svoboščine, pravosodje in notranje zadeve (v nadaljnjem besedilu: odbor LIBE), ki je pristojni odbor za namene četrtega pododstavka člena 54(2) Uredbe (EU) 2016/794.
                  
               
                     (7)
                  
                  
                     Jean-Philippe LECOUFFE je 24. februarja 2021 nastopil pred Odborom LIBE. Odbor LIBE je 23. marca 2021 dal mnenje v skladu s četrtim pododstavkom člena 54(2) Uredbe (EU) 2016/794 –
                  
               SPREJEL NASLEDNJI SKLEP:
         
            Člen 1
            Jean-Philippe LECOUFFE se imenuje za namestnika izvršnega direktorja Europola za obdobje od 1. maja 2021 do 30. aprila 2025 v razredu AD 14.
         
         
            Člen 2
            Ta sklep začne veljati na dan sprejetja.
         
         
            V Bruslju, 8. aprila 2021
            
               
                  Za Svet
               
               
                  predsednica
               
               A. P. ZACARIAS
            
         
         
            (1)  UL L 135, 24.5.2016, str. 53.
         
            (2)  UL C 293 A, 4.9.2020, str. 1.